Francuska: U nedjelju glavna ceremonija obilježavanja iskrcavanja na Normandiju - 2004-06-04
Evropa je već počela obilježavanje 60-te godišnjice dana D, povijesnog iskrcavanja savezničkih snaga u Normandiji, 6 juna 1944. Brojnim
Očekuje se da će osim šefova država čak i do milion ljudi prisustvovati ceremonijama obilježavanja Dana D, dok su u tu svrhu francuske specijalne snage i policija raspoređni širom Normandije. Francuski ministri odbrane i unutrašnjih poslova su danas izvršili inspekciju jedinica iz čitavog niza hitnih službi koji su spremni da odgovore na bilo kakav incident. Centralna komanda je uspostavljena u gradonačelnikovom uredu u mjestu Caen kako bi se koordinirao civilni i vojni odgovor u bilo kojem hitnom slučaju, uključujući i mogući teroristički napad. Danas je na njemačkom ratnom groblju u mjestu La Cambe u Normandiji održana komemorativna ceremonija, na mjestu gdje je više od 21 hiljada njemačkih vojnika sahranjena. S muzikom i čitanjem poezije, oni su se prisjetili bitke od prije 60 godina, ali su također naglasili vrijednost mira u Evropi nakon drugog svjetskog rata.Vrijedno je spomenuti da će njemački kancelar Gerhard Schroeder takodjer prisustvovati centralnoj svečanosti u nedjelju - što će biti po prvi put da njemački lider prisustvuje obilježavanju DANA D. Istovremeno u paradi u mjestu Vierville Sur Mer, na desetine ljudi je odalo počast veteranima koji su još živi i prisjetili se onih koji su umrli. Oni su nosili i američku zastavu na kojoj su bila upisana imena vojnika koji su ubijeni tokom spuštanja u Normandiji na Dan D. U gradu Abbaye aux dames inaugurirano je zvono identično američkom zvonu slobode koje je izloženo u Filadelfiji. Normandijsko zvono slobode je gotovo identična replika američkog, ali bez pukotina koje su se u njemu pojavile tokom godina. Na kraju dokaz da ljubav pobjeđuje sve: britanski veteran Bill Silvester se sa svojim kolegama na Dan D greškom spustio na pogrešnu plažu, gdje su dva i pol dana morali pješačiti i vući svoju opremu po jednom malom francuskom mjestu, dok se nisu sastali sa svojom jedinicom. U tom mjestu je živjela Simone, francuskinja koja će postati Billova supruga. Ne govoreći istim jezikom, mladi par se koristio englesko-francuskim rječnikom kako bi komunicirao i ubrzo nakon toga sklopio brak koji je trajao punih 50 godina.